**Nisbət Sədrayeva** (17 yanvar 1998, Göylər, Şamaxı rayonu) ― azərbaycanlı muğam ifaçısı. 2010-cu ildə "Kainat" Beynəlxalq Uşaq Muğam Festivalının, 2013-cü ildə Təhsil Nazirliyinin təşkilatçılığı ilə keçirilmiş gənc ifaçıların II Respublika müsabiqəsinin, 2015-ci il V Televiziya Muğam Müsabiqəsinin və 2018-ci ildə Beynəlxalq Muğam Festivalının qalibidir. Azərbaycan Dövlət Televiziyasının və Beynəlxalq Muğam Mərkəzinin solistidir.

Haqqında
--------

Nisbət Əlfəddin qızı Sədrayeva 1998-ci il 17 yanvar Şamaxı rayon Göylər kəndində anadan olub. 2004-2007-ci ildə Ə.Məmmədov adına Göylər kənd 1 saylı orta məktəbdə 4-cü sinifə qədər təhsil alıb. 2007-ci ildə ailəsi ilə birlikdə Bakı şəhərinə köçüb. Təhsilini Bakı şəhər 33 saylı Şuşa Uşaq musiqi məktəbində davam etdirib. Şuşa Uşaq musiqi məktəbində əməkdar artist Sevinc Sarıyevadan təhsil alıb. 2009-2015-ci illər də Bülbül adına Orta ixtisas musiqi məktəbində Fehruz Səxavət və xalq artisti Ağaxan Abdullayevin tələbəsi olub.

2010-cu ildə "Kainat" Beynəlxalq Uşaq Muğam Festivalında "Heyratı" zərb muğamını ifa edərək 1-ci yerin qalibi, 2012-ci ildə SSRİ xalq artisti Bülbülün 115 illiyinə həsr olunmuş musiqi festivalında 2-ci yerin qalibi, 2013-cü ildə isə Heydər Əliyevin 90 illik yubileyinə həsr olunmuş müsabiqə də 1-ci yerə layiq görülüb. 2015-ci ildə Heydər Əliyev fondunun təşkilatçılığı ilə keçirilən Muğam Televiziya Müsabiqəsində iştirak edərək 1-ci yerə layiq görülüb. 2015-2020-ci illərdə Azərbaycan Milli Konservatoriyasında Xalq artisti Arif Babayevin sinifində təhsil alıb. 2017-ci ildə Azərbaycan Dövlət televiziyasında solist kimi fəaliyyətə başlayıb. 2018-ci ildə yenidən Beynəlxalq Muğam Festivalına qatılaraq 1-ci yerin qalibi olub. 2018-ci ildə Azərbaycan Dövlət Televiziyasının Mədəniyyət kanalının və Beynəlxalq Muğam mərkəzinin birgə layihəsi olan "Muğamat var olan yerdə" adlı solo konserti baş tutub. 2018-ci ilin sentyabr ayında Şamaxıda keçirilən "Nəsimi" festivalında çıxış edib. 2019-cu ildə Türkiyə, Belçika, Almaniya, Litva, Norveç, Finlandiya və digər ölkələrdə xarici səfərlərdə olub. Həmin ildə Beynəlxalq muğam mərkəzində solist vəzifəsində çalışmağa başlamışdır. 2019-cu ilin avqustunda "Avaxıl" kəndində "Bir gün Qarabağ da" adlı konsertdə çıxış etmişdir. Hal-hazırda Azərbaycan Dövlət Televiziyasında Beynəlxalq Muğam Mərkəzində və Şamaxı rayon Mədəniyyət mərkəzində solist vəzifəsində çalışır. Qızıl Fondda ifa etdiyi "Şahnaz", "Xaric Segah" və "Mahur Hindi" dəstgah muğamları saxlanılır.

Həmçinin bax
------------

* Könül Xasıyeva
* Fərqanə Qasımova

İstinadlar
----------

1. 1 2  "Bülbül adına Orta İxtisas Musiqi Məktəbi" (az.). bulbulschool.az. 2021-08-17 tarixində arxivləşdirilib. İstifadə tarixi: 17 avqust 2021.
2. 1 2  "Təhsil Nazirliyinin Bülbül adına orta ixtisas musiqi məktəbinin XI sinif şagirdi Nisbət Sədrayeva V Muğam televiziya müsabiqəsində I yerə layiq görülüb" (az.). edu.gov.az. 2015. 2021-08-17 tarixində arxivləşdirilib. İstifadə tarixi: 17 avqust 2021.
3. 1 2  ""Muğamat var olan yerdə"" (az.). medeniyyet.az. 19 sentyabr 2018. 17 avqust 2021 tarixində arxivləşdirilib. İstifadə tarixi: 17 avqust 2021.
4. 1 2  "Nisbət Sədrayeva: Tamaşaçılar çıxışlarımızı çox bəyənir" (az.). AzərTAc. 14 sentyabr 2019. 2021-08-17 tarixində arxivləşdirilib. İstifadə tarixi: 17 avqust 2021.
5. ↑  *Qurban Yaquboğlu.* "Nisbət Sədrayeva: "Böyük arzularım var" - SÖHBƏT" (az.). teleqraf.com. 12 Mart 2016. 2021-08-17 tarixində arxivləşdirilib. İstifadə tarixi: 17 avqust 2021.